Bybelskool » Chris van Wyk
Jesus is hier besig om sy derde toespraak in Matteus af te sluit met die koninkryksrede. Hy gebruik agt gelykenisse om te fokus op die koninkryk en veral op die wyse waarop mense op die evangelie van die koninkryk gaan reageer.
Twee van dié gelykenisse is baie prominent. Die gelykenis van die Saaier en die gelykenis van die onkruid tussen die koring.
En laasgenoemde gelykenis handel spesifiek oor die vraag na die onderskeid tussen die ware en die valse kerk, soos dit ook in die Nederlandse Geloofsbelydenis van Guido de Bres, artikel 29, een van ons kerk se geloofsbelydenisse, beskryf word.
1. Lees die Geloofsbelydenis van Athanasius 41-44, die Nederlandse Geloofsbelydenis 37, die Heidelbergse Kategismus 11, 52, en 84, en die Westminster Geloofsbelydenis 33. Wat leer jy oor die betekenis van die oordeelsdag vir alle mense? Wat beteken dit vir jou? Wat vra dit van jou?
Toe het ek 'n nuwe hemel en 'n nuwe aarde gesien; want die eerste hemel en die eerste aarde het verbygegaan en die see het nie meer bestaan nie. Ek het ook die heilige stad, die nuwe Jerusalem, van God af uit die hemel sien neerkom. Die nuwe Jerusalem was soos 'n bruid wat vir haar eggenoot mooigemaak is. Ek het toe 'n kragtige stem van die troon af hoor sê: "Kyk, die tentwoning van God is nou onder die mense opgeslaan. Hy sal by hulle bly, en hulle sal sy volke wees en God sal self by hulle wees as hulle God. Hy sal elke traan van hulle oë afvee en die dood sal glad nie meer bestaan nie. Ook hartseer of smartkrete of pyn sal glad nie meer bestaan nie. Die ou dinge het verbygegaan." Hy wat op die troon sit, het toe gesê: "Kyk, Ek maak alle dinge nuut." En Hy sê verder: "Teken dit aan, want hierdie woorde is geloofwaardig en betroubaar." Verder het Hy vir my gesê: "Dit is afgehandel. Ek is die Alfa en die Omega, die Begin en die Einde. Iemand wat dors het, sal Ek verniet laat drink uit die fontein met lewegewende water. Die een wat aanhou oorwin, sal hierdie dinge erf, en Ek sal vir hom God wees en hy sal vir My 'n kind wees. Maar vir die oneerlikes, onbetroubares, korruptes, moordenaars, persone wat seksuele sondes doen, towenaars, afgodsdienaars en al die leuenaars wag die poel wat met vuur en swael brand. Dit is die tweede dood. (NLV)
1. Die nuwe hemel en nuwe aarde bring 'n totale nuwe en mooigemaakte bestel tot stand. Wat beteken dit vir jou?
2. Die poel wat met vuur en swael brand wag egter vir mense wat nie volhard het daarin om die Here te dien nie. Watter effek het dié deel van die boodskap op jou?
3. Lees die verse later vandag weer om jou te herinner daaraan om te volhard om die Here te dien, al kos dit jou ook baie opofferings. Jou toekoms is nie net verseker nie, maar dit is totaal nuut en mooigemaak.
4. Jy kan later vanaand die gedeelte weer lees in die konteks van Openbaring 21 sowel as my bydrae daaroor: Openbaring 21 – God skep hemel op aarde vir sy volk, die Nuwe Jerusalem.